**ΕΠΙΣΚΕΨΗ ΕΚΠΑΙΔΕΥΤΙΚΩΝ ΤΟΥ ΔΗΜ. ΣΧΟΛΕΙΟΥ ΚΑΛΟΝΕΡΙΟΥ - ΜΙΚΡΟΚΑΣΤΡΟΥ ΣΤΗΝ ΙΣΠΑΝΙΑ**

Την περασμένη εβδομάδα, από τις 28-10-19 έως τις 1-11-19, το Δημ. Σχολείο Καλονερίου-Μικροκάστρου, στα πλαίσια υλοποίησης του Ευρωπαϊκού Προγράμματος Erasmus+ KA2 με θέμα : «Digital competences and soft skills for a better future» , πραγματοποίησε την πρώτη, για τη φετινή σχολική χρονιά, κινητικότητά του, ως συνέχεια της προηγούμενης. Τρεις εκπαιδευτικοί του σχολείου μας μαζί με τους εταίρους από τη Βουλγαρία, Ιταλία, Κύπρο και Λετονία, παρακολούθησαν μαθήματα στο Δημ. Σχολείο της Casablanca στο San Boi de Llobregat της Ισπανίας. Οι εκπαιδευτικοί που πήραν μέρος στην κινητικότητα, αφού ενημέρωσαν τους εταίρους για τις δράσεις που έχουν ήδη πραγματοποιηθεί στο σχολείο μας, παρουσίασαν την εργασία τους σχετικά με τους τρόπους επικοινωνίας των δασκάλων με τους γονείς των μαθητών καθώς και τα manuals που αφορούν στην καθοδήγηση των γονέων προς την ανάπτυξη των κοινωνικών δεξιοτήτων των παιδιών τους. Επιπλέον, όλοι οι εταίροι είχαν την ευκαιρία να παρακολουθήσουν την αλληλεπίδραση δασκάλων, μαθητών και γονέων κατά την εκπαιδευ-τική διαδικασία, τη διδασκαλία της Λογοτεχνίας, τη μέθοδο ABN στα Μαθηματικά και τον εορτασμό της Castanyada και του Halloween. Τέλος, οργανώθηκαν και οι επόμενες δράσεις για την ολοκλήρωση του προγράμματος ΚΑ2 μέχρι το τέλος της φετινής σχολικής χρονιάς. Η υπέροχη αυτή εμπειρία ολοκληρώθηκε με επίσκεψη στην πανέμορφη Βαρκελώνη.

<https://www.youtube.com/watch?v=3xJqXXrlsf0>